Penthesileia (Amazonka)

Penthesileia alebo Penthesilea (starogr. Πενθεσίλεια – Penthesileia, ) je v gréckej mytológii dcéra boha vojny Area a jeho milenky OtréryPseudo-Apollodoros, Epitoma, E,5,1., kráľovná Amazoniek.

Penthesileia raz pri love nešťastnou náhodou zabila svoju sestru HippolytuQuintus, Posthomerica 1,22. a tým si znepriatelila bohyňu lovu Artemidu. Keď sa potom dopočula, že bohyňa Artemis pomáha Trójanom v trójskej vojne, prišla so svojim ženským vojskom na pomoc Tróji, lebo usúdila, že keď im pomôže, získa si opäť jej priazeň.

Pethesileia a jej bojovníčky prišli do Tróje v deň, kedy zomrel Hektor syn trójskeho kráľa Priama. Trójania im pripravili také veľkolepé privítanie, aké sa už dlho nevidelo. Poctená Penthesilileia im následne sľúbila, že Hektora pomstíQuintus, Posthomerica 1,146. a spolu so svojimi bojovníčkami sa chopili zbraní. 

Achájci jej vojsko podcenili a postavili proti nim len menej schopných bojovníkov, ale na svoju povýšenosť doplatili. Amazonky im pripravili poriadnu lekciu a Achájci boli nútení postaviť proti nim najstatočnejších bojovníkov na čele so slávnym hrdinom Achilleom.
Pethesileia si následne na bojisku vyhliadla Achillea, Hektorovho vraha a dala sa s ním do boja. Na konci tohto zúrivého zápasu však padla prebodnutá mečom.Quintus, Posthomerica 1,807. Keď pri páde stratila prilbu, Achilles uvidel pred sebou tvár krásnej Penthesileie, udatnej a vznešenej kráľovnej a okamžite sa do nej zamiloval. Bolo už však neskoro, lebo zásahom do srdca, pretrhol niť jej života.Hyginus, Fabulae 112. Jej mŕtvolu potom vydal Amazonkám, ktoré sa museli zaviazať, že už nikdy nepozdvihnú zbrane proti Grékom (podľa inej verzie ju  dal pochovať na brehu rieky Skamandros).

 Referencie a bibliografia 

 Iné projekty 

Kategória:Postavy gréckej mytológie
Kategória:Trójska vojna